"Eks peab kataloogi vaatama," arvas Belo. Seda väidet ma ei uskunud. "Kas  koridorides käib stardieelne segadus?" pärisin kiirustavaid ahve meenutades. "Segadus?" Belo muigas. "Odeol" ei vaja rahuolukorras juhtimiseks üle ühe inimese, nagu te ehk mäletate. Ahvid saatsin ma ladu kontrollima ja viimaseid "kutsikaid" tühjaks tegema." Ta lülitas ekraanile kataloogi. "Ära me muidugi läheme, aga siiski tahaks ma teada, mis tüübid meie pihta ei tulistanud. Kas tõesti me kohtasime humaniste?"